Harmonie Moutfort-Medingen
D'Harmonie Moutfort-Medingen a.s.b.l. ass eng Blosmusek an Harmonie-Besetzung an der Gemeng Conter. Bis am Joer 2004 huet si Fanfare Moutfort-Medingen geheescht an huet an enger ofgewandelter Fanfare-Besetzung gespillt.

D'Harmonie Moutfort-Medingen organiséiert d'Musekscoursen an der Gemeng Conter. Nieft dem groussen Harmonie-Orchester bedreift se och e Jugendorchester, d'Mutferter Musikanner.

D'Harmonie ass Member vun der Union Grand-Duc Adolphe.

D'Geschicht vun der Harmonie Mutfert-Méideng 

Ëm 1900 gouf et schonn éischt Iddie fir eng Museksgesellschaft ze grënnen. Verschidden Ulafschwieregkeeten hunn awer d'Grënnung vun der «Fanfare Moutfort-Medingen» an d'Längt gezunn.

Et muss am Fréijoer 1903 gewiescht si wéi et endlech zur Grënnungsversammlung koum an e Fändel ugeschaaft gouf.

Mëtt der 1990er Jore gouf de Jugendorchester «Mutferter Musikanner» an d'Liewe geruff fir d'Jugend fir d'Musek ze begeeschteren. Den éischte Concert vun deem Ensembel war am Mee 1997.

2004, wéi d'Festlechkeete vum Centenaire vun der Museksgesellschaft ofgeschloss goufen, ass aus der Fanfare d'«Harmonie Moutfort-Medingen» ginn an en neie Fändel gouf virgestallt.

Zur Zäit besteet de Veräin aus iwwer 100 aktive Musikantinnen a Musikanten, déi an zwéi verschiddenen Orchestere spillen.

2010, ass d'Harmonie Moutfort-Medingen, nodeem se jorelaang hire Proufsall zu Mutfert hat, op Éiter geplënnert.

Presidenten

Éierepresidenten 
Zu Éierepresidente gi fréier Presidente vun der Harmonie ernannt, déi laang Jore President waren an dofir eng besonnesch Auszeechnung verdéngt hunn. D'Éierepresidente gehéieren net zum Comité, mä däerfen deen awer, laut Statuten, beroden. Déi aktuell Éierepresidente sinn d'Hären Alphonse Schmitt an Alphonse Hoffmann.

Dirigenten

Fändeldréier 
Déi éischt Fändeldréier vun der Harmonie waren d'Hären Nicolas Greischer, Pierre Fisch, Jean-Pierre Paquet a Pierre Leytem. Duerno koume follgend Fändeldréier:

Concoursen 
D'Harmonie huet dacks bei Concourse matgemaach an huet fir d'éischt an der 3. Divisioun gespillt. Zanter 1967 ass den Orchester an der 2., an zanter 1983 an der 1. Divisioun zougelooss.
Am Joer 1995 huet d'Harmonie zu Waasserbëlleg bei engem Concours an der Division supérieure matgemaach a krut ee Premier prix avec grande distinction. 2007 huet den Orchester zu Esch-Uelzecht bei engem Concours mat Degré B (div. sup.) gespillt an e 1er prix européen kritt.

D'Harmonie haut
(Stand: Februar 2014)

Comité 
De Comité, den op der Generalversammlung an Februar 2019 zum Deel nei gewielt gouf, ass follgenden:
 President: Manou Majerus
 Vizepresidentin: Gillian Rennel-Rosseljong
 Sekretär: Claude Stiefer
 Tresorier: Ewald Roell
 Memberen: Liane Jung-Lentz, Elise Toulotte, Nico Zimmer

Den groussen Harmonie-Orchester
An de groussen Orchester kommen d'Musikanten nodeem s'e puer Joer an de Mutferter Musikanner gespillt hunn, normalerweis da wa s'am Gaange sinn sech op hir 3. Mentioun virzebereeden. De groussen Orchester, an deem haut ongeféier 30 Leit ënner der Direktioun vum David Daubenfeldr spillen, nennt sech Harmonie Moutfort-Medingen. Bis 2004 huet den Orchester Fanfare Moutfort-Medingen geheescht. Zanter dem 100. Anniversaire vum Veräi gëtt awer méi Wäert op Holzinstrumenter, besonnesch Klarinetten, geluecht, an ausserdeem ass de Veräin ëmmer méi grouss ginn, dofir gouf beschloss en an Harmonie ëmzedeefen.

Mutferter Musikanner
D'Mutferter Musikanner ass de Jugendorchester vun der Harmonie Moutfort-Medingen.

D'Mutferter Musikanner goufen am Joer 1995 vum Olivier Gravier-Schreiber an d'Liewe geruff. Duerno stoung den Orchester ënner der Leedung vun den Dirigenten Nico Eich, Jon Arteche Bilbao, Jean-Jacques Bley, Olivier Gravier an zanter 2015 ënnert der Leedung vun der Madam Véronique Feilen.

D'Mutferter Musikanner bestinn aus ongeféier 20 aktive Musikanten.

Les Amis de l'Harmonie 
De Supporterclub vun der Harmonie ass 1989 gegrënnt ginn. Seng Aktivitéite bestinn dora fir d'Harmonie organisatoresch a finanziell z'ënnerstëtzen.

D'Amis de l'Harmonie betinn als Veräin, onofhängeg vun der Harmonie, an hunn och e Comité deen aus follgende Leit besteet:
 President a Sekretär: /
 Vizepresidenten: Gisèle Leytem, Claude Stiefer
 Tresorier: Jean-Paul Meyers
 Memberen: Christiane Muller, Annette Schleider, René Schneider

Museksschoul 
Zanter 2010 organiséieren d'Museksschoule vun de Gemenge Conter, Nidderaanwen, Sandweiler a Schëtter d'Musekscoursen an dëse Gemengen zesummen. D'Tarifer vun de Course sinn doropshi geklommen a leien elo tëscht 75€ a 700€ pro Cours.

Chargé de la direction: Jean-Luc Blasius
De Jean-Luc Blasius ass als Chargé des cours en chef de Responsable vun der Museksschoul a Chef vun alle Chargé-de-coursen.

Chargé de cours 
Éveil musical (Initiation à la musique): Edgar Becker
Dëse Cours ass fir Kanner vu 5 Joer (2. Joer Spillschoul / Zyklus 1.2) respektiv 6 Joer (1. Schouljoer / Zyklus 2.1) geduecht.

Solfège:
Josy Godart (Preparatoire, 2., 4. an 5. Joer)
Jonathan Kaell (1. Joer)
Xavier Griso (3. Joer, dëse Cours gëtt zu Schëtter gehalen)
Vu 7 Joer un (2. Schouljoer / Zyklus 2.2) hunn d'Kanner d'Méiglechkeet mam Solfège unzefänken. Selbstverständlech kann een och als Erwuessene jiddwerzäit dës Course besichen:

Instrumentecoursen:
Flûtes: Laurence Warzee, Carole Raus
Clarinettes Si♭ & Basse: Annie André-Margue, Aline Schiltz
Saxophones Alto: Jean-Claude Devigne, Rainier Radelet
Trompettes: Mariette Simon-Clemens, Romana Schuh
Cors: François Schammo
Trombones: Malou Barthel
Barytons, Euphoniums: Yves Schumacher
Percussion: Christian Meissner, Paul Altmann
Drumset: Jeff Herr (dest Joer keng Anschreiwung)

Theaterequipe 
Si hu bis 2006 eemol am Joer en Theaterstéck opgeféiert.

Bliedchen 

D'Bliedche vun der Mutferter Musek gëtt et zanter 1993, dem Joer an deem d'Mutferter Musek hiren 90ten Anniversaire gefeiert huet.

D'Zil vum Bliedchen ass et, de Veräin den Awunner aus der Gemeng an den Nopeschdierfer méi no ze bréngen.

De Proufsall 
Vun 1951 bis 2010 hat d'Harmonie hire Proufsall zu Mutfert an der aler Schoul, nieft der fréierer Primärschoul. Op der Generalversammlung 2005 krut d'Musek e Projet vun engem neie Proufsall mat Museksschoul virgestallt. Dat Gebai hätt sollen zu Mutfert nieft dem Centre Culturel gebaut ginn. Aus finanzielle Grënn gouf dee Projet awer verworf. Doropshi gouf d'Schoul zu Éiter, déi fir hir urspünglech Zwecker net méi benotzt gouf, renovéiert. Zanter 2010 ass elo do der Harmonie hire Proufsall, deen de 14. Mee 2011, a Presenz vun der Kulturministesch Octavie Modert, offiziell ageweit gouf.

Kuckt och 
 Lëscht vun de lëtzebuergeschen Harmonien a Fanfaren

Um Spaweck 

 Offiziell Säit von der Harmonie Moutfort-Medingen
 Fotogalerie
https://www.facebook.com/Harmonie-Moutfort-Medingen-225083237554708/

Moutfort-Medingen